Bugħaddas Awstrijakk miet wara li sab ruħu f’diffikultà waqt li kien qed jogħdos fl-inħawi magħrufa bħala Ras ir-Reqqa, ‘il ġewwa mill-bajja tax-Xwejni fil-limiti taz-Żebbuġ, Għawdex. Il-bugħaddas li għandu 64 sena ttella’ l-art u ġie ċertifikat mejjet fuq il-post. Bil-każ ġiet infurmata l-Maġistrat tal-Għassa, li ħatar diversi esperti sabiex jassistuh fl-inkjesta. Il-Pulizija t’Għawdex qed jinvestigaw. L-inħawi ta’ Ras ir-Reqqa huma fost l-aktar imfittxija mill-bugħaddasa f’Għawdex minħabba l-għerien u l-ħajja marittima. Mill-bidu tas-sena, din hi t-tieni mewt ta’ għaddas barrani f’Għawdex wara li f’tarf ix-xahar li għadda Ġermaniża tilfet ħajjitha waqt li kienet qed togħdos fix-Xatt l-Aħmar, limiti ta’ Għajnsielem